ΓΡΑΠΤΗ ΕΡΩΤΗΣΗ E-3429/00

υποβολή: Manuel Prez lvarez (PPE-DE) προς την Επιτροπή

(7 Νοεμβρίου 2000)

Θέμα: Ασφάλεια στη θάλασσα

Έχονταςπόψη το ατύχημα του πλοίου Arosa της Γαλικίας που συνέβη στις 3 Οκτωβρίου 2000 στα ανοικτά των ακτών της Ιρλανδίας, στο οποίο έχασαν τη ζωή τους δώδεκα άτομα, προβλέπεται εκ μέρους της Επιτροπής κάποιο πρόγραμμα για την αποφυγή των ατυχημάτων στα πλοία, τόσο τα ατυχήματα εργασίας, αυτά καθεαυτά, όσο και τα ναυάγια με τα οποία χάνονται ζωές; Θα αναληφθεί στο άμεσο μέλλον κάποια δράση ευαισθητοποίησης ώστε να βελτιωθεί η ασφάλεια των εργαζομένων στη θάλασσα;

Απάντηση της κας de Palacio εξ ονόματος της Επιτροπής

(14 Δεκεμβρίου 2000)

Η Επιτροπή εκφράζει τη μεγάλη της ανησυχία για την απώλεια ζωών κατά το ναυάγιο τουπό βρετανική σημαία αλιευτικού σκάφους Arosa στα ανοικτά των ακτών της Ιρλανδίας. Ως εκ τούτου, με επιστολή της στις 8 Νοεμβρίου 2000, η Επιτροπή ζήτησε πληροφορίες από το Ηνωμένο Βασίλειο σχετικά με την εφαρμογή της οδηγίας 97/70/ΕΟΚ του Συμβουλίου για θέσπιση εναρμονισμένου καθεστώτος για τα αλιευτικά σκάφη μήκους 24 μέτρων και άνω(1).

Υπάρχει εκτεταμένη δέσμη κοινοτικής νομοθεσίας όσον αφορά την ασφάλεια των θαλασσίων μεταφορών, η οποία καλύπτει ευρύ φάσμα θεμάτων, καθώς και διαφορετικούς τρόπους εκμετάλλευσης πλοίων. Μετά από το ατύχημα του Erika, η Επιτροπή ενέκρινε στις 21 Μαρτίου 2000 ανακοίνωση, η οποία διαβιβάστηκε στο Ευρωπαϊκό Κοινοβούλιο και το Συμβούλιο(2). Η εν λόγω ανακοίνωση παρουσιάζει πολλές νομοθετικές προτάσεις προκειμένου να βελτιωθεί η ασφάλεια στη θάλασσα. Ως πρώτο βήμα, η Επιτροπή προτείνει κανονιστικά μέτρα προκειμένου να ενισχύσει τιςφιστάμενες οδηγίες σχετικά με τους νηογνώμονες και τον έλεγχο από το κράτος ελλιμενισμού, καθώς και την έγκριση κανονισμού για εσπευσμένη σταδιακή καθιέρωση των πετρελαιοφόρων διπλού κύτους. Οι πρώτες δύο προτάσεις είναι γενικού χαρακτήρα και καλύπτουν όλους τους διαφορετικούς τύπους πλοίων. Ως δεύτερο βήμα, η Επιτροπή θα προτείνει μέτρα σχετικά με την επιτήρηση της ναυσιπλοΐας, μια ευρωπαϊκή δομή για την ασφάλεια των θαλασσίων μεταφορών και τις ευθύνες των διαφόρων φορέων της ναυτιλιακής κοινότητας. Οι εν λόγω συμπληρωματικές προτάσεις θαποβληθούν στο Ευρωπαϊκό Κοινοβούλιο κατά το Δεκέμβριο του 2000.

Επιπλέον, τον Μάϊο του 2000, η Επιτροπή πρότεινε οδηγία για την ασφαλή φόρτωση και εκφόρτωση των πλοίων μεταφοράς φορτίου εις χύμα(3), η οποία αποσκοπεί στη βελτίωση της ποιότητας εκμετάλλευσης των πλοίων, αποφεύγοντας με αυτόν τον τρόπο τις διαρθρωτικές βλάβες στα σκάφη, οι οποίες μπορούν να έχουν ως αποτέλεσμα ατυχήματα στα πλοία.

Επιπλέον, η Επιτροπή εκπονεί σχέδιο ανακοίνωσης για την εκπαίδευση και την πρόσληψη ναυτικών, η οποία θα ενσωματώνει ταφιστάμενα κοινοτικά μέτρα όσον αφορά τα θέματα κοινωνικής προστασίας των ναυτικών. Η εν λόγω ανακοίνωση θα εξετάζει το θέμα της ανάγκης κατάλληλης εκπαίδευσης των ναυτικών που εργάζονται σε κοινοτικά πλοία.

Τέλος, όσον αφορά τα μέτρα βελτίωσης τηςγείας και της ασφάλειας των εργαζομένων σε αλιευτικά σκάφη, η Επιτροπή επιθυμεί να επιστήσει την προσοχή του Αξιότιμου Μέλους του Κοινοβουλίου στην οδηγία 93/103/ΕΟΚ του Συμβουλίου, της 23ης Νοεμβρίου 1993, σχετικά με τις ελάχιστες προδιαγραφές ασφάλειας καιγείας κατά την εργασία στα αλιευτικά σκάφη(4), και στην οδηγία 92/29/ΕΟΚ του Συμβουλίου, της 31ης Μαρτίου 1992, σχετικά με τις ελάχιστες προδιαγραφές ασφάλειας καιγείας για την προώθηση βελτιωμένης ιατρικής περίθαλψης στα πλοία(5). Τα κράτη μέλη έχουν όλα ανακοινώσει εθνικά μέτρα τα οποία αποβλέπουν στην εφαρμογή των εν λόγω δύο οδηγιών.

Είναι σημαντικό,πό το πρίσμα της αρχής της επικουρικότητας, οι εθνικές αρχές που είναιπεύθυνες για την εφαρμογή του νόμου, να εξακολουθούν να ελέγχουν και να διασφαλίζουν την εφαρμογή των εθνικών διατάξεων που έχουν θεσπιστεί, προκειμένου να εφαρμοστούν οι οδηγίες. Με τον τρόπο αυτό οι οδηγίες μπορούν να συμβάλουν αποτελεσματικά στην μείωση του αριθμού των ατυχημάτων.

(1) ΕΕ L 34 της 9.2.1998.

(2) Ανακοίνωση της Επιτροπής σχετικά με την ασφάλεια των θαλασσίων μεταφορών πετρελαίου, COM(2000)142 τελικό.

(3) ΕΕ C 311 E της 31.10.2000.

(4) ΕΕ L 307 της 13.12.1993.

(5) ΕΕ L 113 της 30.4.1992.